“Mersedes” klubi piloti, uch karra jahon chempioni Lyuis Hemilton o‘z yutuqlaridan keyin nimalarni his qilayotgani haqida aytib o‘tdi. "Bularning barchasi juda tez sodir bo‘ldi. Avvaliga menga bu darajalar juda uzoqda ko‘rinar edi. Endilikda esa meni shunday hislar og‘ushidamanki, mashinam bilan nur tezligida harakatlana olaman. Bilsangiz, "Yulduzlar janggi" filmidagi kosmik kema shunday tezlikda harakat qiladi. Unday tezlikda mashinani aql bilan emas, his bilan boshqarasiz. Qayerda burilish va qayerda to‘xtash haqidagi qarorlar beixtiyor amalga oshiriladi. Men kosmosda sayr qilishni istayman. Men "Marslik" filmini tomosha qildim va endi Marsga uchishni istamoqdaman", deydi poygachi Autosport nashriga.